 Na temelju članka 57. Statuta Srednje strukovne škole Antuna Horvata, Đakovo, a u svezi članka 3. i 7. Zakona o fiskalnoj odgovornosti („Narodne Novine,“ broj 139/10. i 19/14.), i članka 1. i 7. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila („Narodne Novine“ broj 78/11, 106/12, 130/13, 19/15 i 119/15) ravnatelji škole dana 20.12.2016.g. donio je

**ODLUKU** **O PROCEDURI PRAĆENJA I NAPLATE PRIHODA**

**I**

Ovom Odlukom utvrđuju se; vrste prihoda koje škola ostvaruje obavljanjem svoje djelatnosti, postupak, mjere i rokovi za naplatu prihoda koje škola treba provoditi u cilju pravovremene naplate potraživanja, procedura naplate prihoda odnosno mjere naplate, rokovi za pokretanje pojedinih mjera naplate te praćenje naplate po poduzetim mjerama.

**II**

Škola ostvaruje sljedeće vrste prihoda:

* od obavljanja stručne prakse i praktične nastave učenika u okviru strukovnih zanimanja
* od prodaje roba vlastite proizvodnje i obavlja usluge iz poljoprivrede.

**III**

U svrhu pravovremene naplate prihoda iz točke II. ove odluke Škola pokreće slijedeće postupke;

* podsjetnik za plaćanje
* opomena za plaćanje
* opomena pred prisilnu naplatu
* prisilna naplata

**IV**

Uzimajući u obzir vrstu i pojedinačnu vrijednost potraživanja kao i trošak slanja podsjetnika i opomena za neplaćanje te troška postupka prisilne naplate (ovršni postupak), Škola utvrđuje rokove upućivanja podsjetnika i opomena za plaćanje, opomena pred tužbu te pokretanje prisilne naplate i to na sljedeći način:

1.      Ukoliko plaćanje po računu nije izvršeno u zakonskom roku navedenom na računu ili ugovoru, Škola će u roku 30 dana, dužniku poslati podsjetnik za plaćanje.

2.      Ukoliko poduzeta mjera ne rezultira uplatom od strane dužnika, Škola će u daljnjem roku od 15 dana dužniku uputiti opomenu za plaćanje.

3.      Ukoliko nakon proteka daljnjeg roka od 15 dana nije naplaćen dug za koji je poslana opomena za plaćanje, Škola će dužniku poslati opomenu pred prisilnu naplatu te pokrenuti postupak prisilne naplate ukoliko dug nije realiziran u roku od 15 dana od slanja opomene.

**V**

Ukoliko se utvrdi da su potraživanja nenaplativa primjenom mjera utvrđenih ovom Procedurom (u slučaju nemogućnosti naplate temeljem pravomoćnih odluka nadležnih tijela, zbog nastupanja zastare sukladno važećim zakonskim propisima, ukoliko potraživanja nemaju valjanu pravnu osnovu , u slučaju kada iznos potraživanja obzirom na troškove naplate nije isplativ ili drugim slučajevima propisanih zakonom) potraživanje se može djelomično ili u cijelosti otpisati sukladno prijedlogu ravnatelja i odluke Školskog odbora.

**VI**

Navedena dinamika poduzimanja mjera za naplatu prihoda ne primjenjuje se kod prihoda koji se odnose projekte financirane iz EU fondova, na sufinanciranja projekata koja obvezuju osnivača, grad ili druge pravne subjekte.

**VII**

Za praćenje potraživanja i naplate prihoda zadužen je računovođa škole. Računovođa je dužan pravovremeno izvijestiti ravnatelja o potrebi primjene mjera iz točke 4. ove procedure.

**VIII**

Ova Odluka stupa na snagu danom donošenja i ima se objaviti na web stranici škole.

KLASA:011-03/16-01-7

URBROJ: 2121/28-16-01-1

Đakovo, 28. listopada 2016.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P. Mirko Ćurić, prof.